| Møllegaard ApSRavnholtgyden 5Ravnholt6600 Vejen |
| --- |

| **Teknik & Miljø**Erhvervsmiljø**Dato:** 7. maj 2024**Sagsnr.:** 24/7770**CPR/CVR-nr.:** 40880852**Kontaktperson:**Anna Kathrine Klitgaard**Dir. tlf.:** 7996 6271**E-mail:** akkl@vejen.dk |
| --- |
|  |



**Afgørelse om ikke-godkendelsespligtig ændring af hytter på friland på Hovborgvej 82**

Vejen Kommune har vurderet, at ændringer i antal hytter og størrelse på hytter kan gennemføres uden fornyet godkendelse i henhold til Husdyrbrugloven[[1]](#footnote-1), da ændringen ikke indebærer ”forøget forurening”.

Vilkår i miljøtilladelsen fra 11. august 2020 er stadig gældende.

Kommunens afgørelse gælder for det konkrete projekt. Hvis der sker ændringer i grundlaget for kommunens vurdering, skal du indsende en ny ansøgning til kommunen. Dette gælder for eksempel ændringer i forhold til det ansøgte produktionsareal, stald- og/eller dyretype.

Afgørelsen omfatter alene forholdet til Husdyrbrugloven. Øvrige relevante tilladelser og godkendelser skal indhentes særskilt.

**Offentliggørelse og klageadgang**

Kommunens afgørelse bliver offentliggjort på kommunens hjemmeside 14. maj 2024.

Endvidere er afgørelsen sendt til organisationer og myndigheder, der fremgår af afsnittet ”Øvrige forhold”.

Der kan klages over kommunens afgørelse til Miljø- og Fødevareklagenævnet senest **11. juni 2024.**

Se mere om klagereglerne i den vedlagte klagevejledning.

**Udnyttelse af afgørelsen**

I kan udnytte afgørelsen uanset eventuelle klager, men I skal være opmærksomme på, at dette ikke begrænser Miljø- og Fødevareklagenævnets mulighed for at ændre eller ophæve Vejen Kommunes afgørelse.

**Redegørelse for projektet**

Grundlag for sagsbehandling

* Vejen Kommunes miljøgodkendelse af 11. august 2020.
* Anmodning om ændring i antal hytter og størrelse på hytter af 6. maj 2024.

Projektet

Projektet omhandler følgende ændringer:

* Grundet ændrede produktionsforhold ønskes det at sætte 200 farehytter op på friland i stedet for de hytter og telte som er medtaget i miljøgodkendelsen. Farehytterne vil være af typen model A, der er lavet af galvaniserede stålplader og ca. 4,6 m2.

Kommunens vurdering

Farehytterne er mindre end de hytter og telte som er medtaget i miljøgodkendelsen. Det er kommunens vurdering, at det ikke vil påvirke landskabet yderligere, da hytterne er mindre i både højde og areal og derved vil syne mindre. Der kommer flere i antal, men da hytterne er mindre, vurderes dette ikke at skæmme landskabet.

Hytterne opstilles på de samme arealer, som er vurderet i miljøgodkendelsen.

Vilkårene til fjernelse af hytter og elhegn når det ikke længere er i drift er stadig gældende, og

Vejen Kommune vurderer, idet der ikke sker nogen merforurening og ingen øgede gener i forbindelse med de ønskede ændringer, at disse kan foretages indenfor gældende miljøgodkendelse, og dermed meddeles der ”ikke godkendelsespligt” til de ønskede projektændringer.

**Øvrige forhold**

Kopimodtagere af afgørelse

Sagro, Per Lousdal, pll@sagro.dk

NKJ Økologi og Agro ApS, Niclas Kousgaard Jørgensen, niclas.kous@gmail.com

Styrelsen for Patientsikkerhed, Tilsyn og Rådgivning Vest, trvest@stps.dk

Danmarks Sportsfiskerforbund, Skyttevej 4, 7182 Bredsted post@sportsfiskerforbundet.dk

Danmarks Fiskeriforening, Nordensvej 3, Taulov, 7000 Fredericia mail@dkfisk.dk

Ferskvandsfiskeriforeningen for Danmark, Formand Niels Barslund, Vormstrupvej 2, 7540 Haderup nb@ferskvandsfiskeriforeningen.dk

Danmarks Naturfredningsforening, Masnedøgade 20, 2100 København Ø dnvejen-sager@dn.dk

Rådet for Grøn Omstilling, Blegdamsvej 4B, 2200 København N info@rgo.dk

Lokalafdeling Friluftsrådet for Vejen Kommune: Vejen@friluftsraadet.dk

Dansk Ornitologisk forening, Vesterbrogade 140, 1620 København V, lokalkontoret vejen@dof.dk

Foreningen Greenpeace Danmark, Njalsgade 21G 2.sal, 2300 København, info.dk@greenpeace.org

Museet på Sønderskov, post@sonderskov.dk

Venlig hilsen

Anna Kathrine Klitgaard

miljøingeniør

Vedlagt:

Bilag 1. Klagevejledning

Bilag 1.

**Klagevejledning, jf. ”Husdyrbrugloven” LBK nr. 520 af 01.05.2019.**

**Hvilke afgørelser, tilladelser og miljøgodkendelser kan påklages**

Alle afgørelser, der er truffet af kommunen med hjemmel i ”Husdyrbrugloven” eller regler, der er fastsat med hjemmel i loven, kan jf. § 76 påklages til Miljø- og Fødevare-klagenævnet.

**Hvem kan klage**

Klageberettiget er enhver med væsentlig interesse i sagens udfald, miljøministeren samt visse landsdækkende organisationer, jf. §§ 84-87.

**Til hvem skal der klages**

Der skal klages via den elektroniske klageportal. Vejledning: [www.naevne](http://www.naevne)neshus.dk.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

**Klagefrist**

Klagen skal være indgivet senest 4 uger efter, at afgørelsen, tilladelsen eller miljøgodkendelsen er meddelt. Er afgørelsen offentligt bekendtgjort f.eks. ved annoncering, regnes klagefristen fra bekendtgørelsen, jf. § 79. En klage anses for at være indgivet, når den er tilgængelig for Vejen Kommune i Klageportalen.

**Gebyr**

Det er en betingelse for Miljø- og Fødevareklagenævnets behandling af en klage, at den, der klager, indbetaler et gebyr. Gebyret er på 900 kr. for private og 1.800 kr. for virksomheder og organisationer (2016 niveau, gebyret indeksreguleres hvert år). Gebyret betales enten direkte med betalingskort eller der sendes en opkrævning. Miljø- og Fødevareklagenævnet vil ikke påbegynde behandlingen af klagen, før gebyret er modtaget. Vejledning om gebyrordningen kan findes på nævnets hjemmeside ([www.naevne](http://www.naevne)neshus.dk). Gebyret tilbagebetales, hvis den, der klager, får helt eller delvis medhold i klagen.

**Domstolsprøvelse**

Hvis afgørelsen ønskes indbragt for domstolene, skal dette ske inden 6 måneder efter, at afgørelsen er offentliggjort, jf. § 90.

**Opsættende virkning**

En klage over en afgørelse har ikke opsættende virkning på retten til at udnytte tilladelsen eller miljøgodkendelsen, medmindre Miljø- og Fødevareklagenævnet bestemmer andet.

Tilladelsen/godkendelsen må ikke udnyttes, hvis den indeholder placering af driftsbygninger væk fra de øvrige driftsbygninger, jf. § 81. Dette vil være angivet i afgørelsen.

# Udnyttelse af en tilladelse eller miljøgodkendelse

1. Lovbekendtgørelse om husdyrbrug og anvendelse af gødning m.v., LBK nr. 520 af 01/05/2019. [↑](#footnote-ref-1)